

**RAUTALAMMIN KUNTA**

27.11.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arvoisa tilintarkastusyhteisö

RAUTALAMMIN KUNNAN HALLINNON JA TALOUDEN TARKASTUSPALVELUT

SEKÄ TYTÄR- JA OSAKKUUSYHTEISÖJEN TARKASTUS

Pyydämme tarjousta kuntalain 122 §:n mukaisen kunnan hallinnon ja

talouden tarkastuksesta kunnanvaltuuston toimikautta 2025-2028

vastaavilta vuosilta.

Rautalammin kunnanvaltuuston hyväksymän konserniohjeen mukaan

tarkastuslautakunta valmistelee tytäryhtiöiden tilintarkastuksen ja

tekee esityksen tilintarkastajiksi kunnanvaltuustolle. Yhden tytäryhtei-

söön nimettävistä tilintarkastajista tulee olla saman tilintarkastusyhteisön

nimeämä, minkä kunnanvaltuusto on valinnut kunnan tilintarkastajaksi

toimikaudekseen. Tästä voidaan poiketa perustellusta syystä.

Tarkastuslautakunnalla on oikeus tutustua ja saada tietoja tytäryhteisöjen

toiminnasta ja tavoitteista sen arvioimiseksi, että onko kunnanvaltuus-

ton asettamat tavoitteet saavutettu. Edellä olevaan perustuen tarjous

pyydetään antamaan myös tytär- ja osakkuusyhteisöjen tarkastuksesta sekä muista tarkastuspalveluista, joita ovat:

1. Kiinteistö Oy Oikarilan teollisuus-hallit-yhtiön sekä Rautalammin kunnan Asunnonhankinta Oy. Rautalammin Kehitys tullaan fuusioimaan vuoden 2025 aikana Kiinteistö Oy Oikarilaan.
2. Tarkastuslautakunnan sihteerin tehtävät
3. Erityistehtävien ja mahdollisten EU-projektien ja hankkeiden tarkastus

Hankinta tehdään julkisista hankinnoista annetun lain (1397/2016) mukaisesti. Hankinnassa sovelletaan myös Rautalammin kunnan yleistä hankintaohjeita. Edellytämme tarkastustoiminnassa konsultoitavaa ja johtamista tukevaa työotetta.

**2. Tarkastuskohteen yleiskuvaus**

Tarkastuskohteena on Rautalammin kunta, sen organisaatio sisältäen

konsernin ja sen rakenteen sekä maakunta ja kuntayhteistyön. Kunnan oma palvelutuotanto sen erimuodoissa ja kunnan osallistuminen palvelujen tuottamiseen ja järjestämiseen mahdollisten maakunta- ja sote-yhtiöiden kuntayhteistyön, kuntayhtymien ym. mahdollisten liikelaitosten ja vastaavien organisaatioiden sekä yritysten ja kolmannen sektorin kanssa kuntana, kuntayhtymän jäsenkuntana tai muuna sopimus- tai omistajakuntana. Kunnalla on omistajuus useissa kuntayhtymissä.

**3. Tarkastuksen laajuus ja sisältö**

**3.1. Kuntalain mukainen tarkastus**

Kuntalain mukaisen Rautalammin kunnan tilintarkastuksen laajuus

on n.15 tarkastuspäivää, joista 11 päivää vastuullisen JHHT tarkastajan

tekemänä ja 4 päivää avustavan tarkastajan tekemä. Tilintarkastukseen tulee sisältyä tilintarkastajan kertomus kunnan ja kuntakonsernin toimin- nasta ja arviointikertomus.

**3.2. Tytär- ja osakkuusyhtiöiden tarkastus**

Kunnanvaltuuston hyväksymiin konserniohjeisiin perustuen tarkastus-

lautakunta pyytää tarjousta myös edellä mainittujen tytär- ja osakkuus-

yhteisöjen tarkastuksesta. Jokainen yhtiö pidättää itsellään oikeuden hyväksyä tai hylätä ja valita tilintarkastajan osakeyhtiölain mukaisesti ja yhtiöjärjestyksen edellyttämällä tavalla. Tarkastusosio edellyttää vähintään KHT- tai HTM pätevyyttä.

**3.3. Tarkastuslautakunnan sihteerin tehtävät**

Tarkastuslautakunta pitää 6 kokousta vuodessa. Sihteerin tehtäviin

kuuluu pöytäkirjan pitäminen, esityslistan laatiminen, kokouskutsun lähettäminen , asiantuntijoiden kutsuminen kokouksiin, kunnan johdon informointi säännöllisesti ja tarpeelliset tarkastukseen liittyvät konsultointikeskustelut.

Lisäksi pyydämme antamaan mahdollisista lisätöistä tuntihinnan. Mikäli lautakunta joutuu pitämään ylimääräisiä kokouksia, pyydämme antamaan hinnan myös näistä kokouksista.

**3.4. Erityistehtävien ja EU- ym, projektien ja hankkeiden tarkastus**

Kunnalla on keskimäärin useampia kyseisen kaltaisia hankkeita.

Tehtävä edellyttää vähintään JHTT-pätevyyttä.

**3.5. Tarkastajan työskentelytilat ja välineet**

Kunta varaa tarkastajalle työtilan ja tarvittavat välineet ja yhteydet.

**4. Tilintarkastuksen toteutuksesta**

Edellytämme analysoivaa sekä konsultoivaa tarkastusotetta.

Tilintarkastukselta odotamme mm. seuraavaa:

* tarkastajan tulisi laatia tarkastussuunnitelma tarkastuksen toteutuksesta ja sen painopisteistä
* tilintarkastusyhteisöllä tulee olla esim. laatuasiakirjassa dokumentoitu laadunvarmistusjärjestelmä

* tarkastajalla tulisi olla tarkastuskokemusta myös yrityssektorin tarkastuksesta sekä muista tarjouspyynnössä mainituista erityisosaamista vaativista tarkastuksista.

**5. Tarjousten arviointi ja valintaperusteet**

Tarjouksista hyväksytään kokonaistaloudellisesti edullisin. Kokonais- taloudellista edullisuutta arvioidaan seuraavin arviointiperustein.

* vuosittainen kokonaishinta sisältäen tarkastuslautakunnan sihteerin tehtävät ja erityistehtävät mm. hankkeiden ym. tarkastus matka ym. kuluineen 50 %
* laatu mm. laadunvarmistus järjestelmä, henkilöstön pätevyys ja kokemus yleisesti vaativista tarkastuskohteista 20 %
* tarkastuskohteessa tehdyn työn osuus 15 % (tarkastuskohteessa tehdyn työn osuus tulisi olla vähintään 80 % laskutettavasta työstä)
* kokemus, tarjouspyynnön mukaisista tehtävistä 15 %

**6. Sopimuskausi ja voimassa olo**

sopimus koskee kunnanvaltuuston toimikautta 2025-2028, jonka jälkeen

se päättyy ilman irtisanomista.

**7. Hinnat**

Lakisääteisen tilintarkastuksen ja muiden tarkastuspalvelujen hinnat määräytyvät hyväksytyn tarjouksen mukaisesti.

**7.1. Hintojen tarkistaminen**

Tarkastuspäivien ja –tuntien yksikköhintojen tulee olla kiinteät kahden vuoden ajan 2025, 2026. Maakunta- ja sote-uudistuksen käynnistyessä 1.1.2027 on tilaajalla mahdollista esittää neuvottelujen jälkeen hinnan tarkistusta toimittajalle.

**7.2. Laskutus ja maksuehdot**

Laskutus tapahtuu tehdyn työn perusteella jälkikäteen. Maksuehto

14 vrk netto. Viivästyskorko lain mukaan.

**7.3. Alihankinta**

Tarjouksesta on käytävä ilmi tehtävät, jotka on mahdollisesti tarkoitus

suorittaa alihankintana. Tarjouksesta tulee ilmetä keskeisten alihankki-

joiden nimet. Tarjoaja vastaa ja vakuuttaa myös alihankintana tehdyn

työn. Myös alihankintatyön tulee vastata tarjouspyynnössä asetetut laatu-

vaatimukset.

**8. Muut Sopimusehdot**

**8.1. Sopimuksen irtisanominen ja erimielisyydet**

Tätä sopimusta koskevat erimielisyydet käsitellään Kuopion käräjä-

oikeudessa. Sopimus voidaan irtisanoa 6 kuukauden irtisanomisajalla.

**8.2. Tarjousten sisältö ja esittämistapa**

Tarjous on annettava tarjouspyynnön kohdan 3. mukaisista tarkastus-

palveluista pyynnössä esitetyssä laajuudessa. Tarjouksessa on eriteltävä

lakisääteisen tarkastuksen euromääräinen osuus ja erikseen tytär- ja

osakkuusyhtiöiden tarkastuksen hinnoittelu sisältäen päivähinnan ja

kustannusten korvaukset.

Lisäksi tarjouksessa on esitettävä myös yhtiöiden tarkastukseen tarkoi-

tettavien tarkastajien pätevyydet. tarjous on annettava suomen kielellä.

Hinnat on ilmoitettava arvonlisäverottomina.

Tarjouksesta tulee ilmetä seuraavat asiat:

**9. Lakisääteiseen ja erityistehtäviin sekä EU-tarkastuk- seen liittyvät tiedot**

* valtuuston toimikautta vastaavien vuosien tarkastuksen kokonais- hinta sisältäen matka- ja muut kustannukset
* laskutuksessa sovellettava tarkastuspäivän hinta sisältäen matka- ja muut kustannukset, joihin tarjottu kokonaishinta perustuu
* lisätarkastuspäivän hinta sisältäen matka- ja muut kustannukset
* tiedot avustavina ja alihankkijoina toimivien tarkastajien auktori-soinnista sekä muusta tehtävään liittyvästä pätevyydestä ja työko- kemuksesta
* selvitys tilintarkastajan ja tilintarkastusyhteisön tarkastuskokemuk-sesta ja/tai muulla tavalla hankitusta pätevöitymisestä EU-hankkei-den ja muiden tässä tarjouspyynnössä mainittujen erityisosaamista vaativien tehtävien tarkastuksessa
* vastuullinen JHHT-tarkastajan työn osuus lakisääteisestä tarkastuk-sesta sekä erityistehtävistä ja EU-hankkeista
* auktorisoitujen tarkastajien (KHT, HTM, ja JHHT) työn osuus laskutettavasta työajasta
* selvitys tilintarkastusyhteisön laadun varmistuksen järjestämisestä ja siihen liittyvästä ohjeistuksesta
* tarkastuskohteessa tehtävän työn osuus laskutettavasta työajasta.

Tämän kohdan 9. osalta tarjoukset vertaillaan kolmen vuosittaisen päivän mukaisesti.

**9.1. Tytär- ja osakkuusyhtiöiden tarkastus**

Tytär- ja osakkuusyhtiöiden tilintarkastajan ja tarkastusyhteisön tulee täyttää osakeyhtiölain ja yhtiöjärjestyksen edellyttämä pätevyys sekä auktorisointi.

**10. Tarjousten jättäminen**

Tarjoukseen tulee liittää tilintarkastusyhteisön tilinpäätös edelliseltä tilikaudelta, tarkastukseen osallistuvien tilintarkastajien auktorisointi- ja referenssitiedot pätevyyden ja ammattitaidon selvittämiseksi. Edelleen tulee ilmoittaa se, keitä tarjoaja esittää tarkastajaksi kuntakonserniin, yhtiöihin ja tytäryhtiöiden. Mikäli tarjoaja käyttää tytär ja osakkuusyhtiöiden tarkastuksessa eri henkilöitä kuin kunnassa, myös näiden henkilötiedot tulee esittää.

Tarjoukset pyydetään toimittamaan kirjallisina Rautalammin kunnan

tarkastuslautakunnalle 11.12.2024 mennessä osoitteella : Rautalammin kunta, tarkastuslautakunta, Kuopiontie 11, 77700 Rautalampi. Tarjous tulee olla voimassa 15.1.2025 saakka.

**11. Tarjouspyynnön liitteet**

- Rautalammin kunnan tilinpäätös, toimintakertomus ja henkilöstöker- tomus vuodelta 2023

- Talousarvio vuodelle 2024

- Hallintosääntö

Lisätietoja antaa tarkastuslautakunnan puheenjohtaja Raimo Kemppainen

merk .RAIMO KEMPPAINEN

RAUTALAMMIN KUNTA

TARKASTUSLAUTAKUNTA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuopiontie 11 Puhelin

77700 RAUTALAMPI 040 164 2000